Άννα Αδριανού

Η Άννα Αδριανού (Αθήνα, 2 Φεβρουαρίου 1953) είναι Ελληνίδα ηθοποιός, σεναριογράφος, θεατρική συγγραφέας, ραδιοφωνική παραγωγός και παρουσιάστρια.

 Βιογραφία 
Γεννήθηκε το 1953 στην Αθήνα όπου και μεγάλωσε. Τελειώνοντας το σχολείο αποφάσισε να ασχοληθεί με την υποκριτική, όπως και ο πατέρας της Νίκος Βασταρδής, και έτσι έδωσε εξετάσεις στη Δραματική Σχολή του Εθνικού Θεάτρου όπου και πέρασε ξεκινώντας τις σπουδές της.

Στις αρχές της δεκαετίας του 1970 ξεκίνησε την καριέρα της ως ηθοποιός σε τηλεόραση, κινηματογράφο και θέατρο. Στην τηλεόραση η πρώτη της εμφάνιση έγινε στη σειρά Ανήσυχα νιάτα το 1973 όπου υποδυόταν την Λουίζα ενώ την ίδια χρονιά εμφανίστηκε και στον κινηματογράφο στην ταινία Ο αστερισμός της Παρθένου. Ακολούθησαν διάφορες τηλεοπτικές εμφανίσεις με πιο γνωστές αυτές στις σειρές Σκοτεινές δυνάμεις, Ο δρόμος και Το ημερολόγιο ενός θυρωρού.

Τη δεκαετία του 1980 εργάστηκε και στο ραδιόφωνο όπου παρουσίασε διάφορες εκπομπές και έλαβε μέρος σε τέσσερις βιντεοταινίες. Το 1989 παρουσίασε την τηλεοπτική εκπομπή Οι 5 θαυμαστοί συνεργάτες μου στην ΕΤ2. Το 1990 άρχισε να ασχολείται με τη συγγραφή σεναρίων στην τηλεόραση. Συγκεκριμένα εκείνη τη χρονιά συμμετείχε στη συγγραφική ομάδα της τηλεταινίας Η νύχτα των μάγων την οποία σκηνοθέτησε ο Νίκος Φώσκολος ενώ πρωταγωνίστησε η Αλίκη Βουγιουκλάκη. Το 1992 παρουσίασε την ενημερωτική εκπομπή Ζην: Η τέχνη της ζωής στον τηλεοπτικό σταθμό Seven X. Τη σεζόν 1992-1993 έγραψε το σενάριο της κοινωνικής σειράς Οι φιλενάδες που προβλήθηκε από τον τηλεοπτικό σταθμό ANT1. Το 1995 έγραψε το σενάριο της δραματικής ταινίας Τράνζιτο στην οποία είχε και πρωταγωνιστικό ρόλο.

Η σειρά η οποία την καθιέρωσε ως σεναριογράφο στο ευρύ κοινό χάρις την μεγάλη της επιτυχία από πλευράς τηλεθέασης ήταν οι Επιθυμίες. Η σειρά προβλήθηκε τις σεζόν 1998-2000 από τον ANT1 σε σενάριο της ίδιας σε συνεργασία με τον Γιάννη Μπότση ενώ κρατούσε και έναν από τους πρωταγωνιστικούς ρόλους. Μετά την επιτυχία της σειράς συνέχισε την συνεργασία της με τον τηλεοπτικό σταθμό ANT1 για τα επόμενα πέντε χρόνια τόσο ως σεναριογράφος όσο και ως ηθοποιός. Τη σεζόν 2001-2002 δημιούργησε τη σειρά, σε συνεργασία πάντα με τον Γιάννη Μπότση, Όσο υπάρχει αγάπη ακολούθησαν τα Ζευγάρια τη σεζόν 2002-2003 και τέλος οι Ευτυχισμένες μέρες τη σεζόν 2004-2005. Τη σεζόν 2005-2006 έγραψε και πρωταγωνίστησε στην κοινωνική σειρά Επαφή που αυτή τη φορά προβλήθηκε από το Mega Channel. Τη σεζόν 2007-2008 έκανε μία έκτακτη εμφάνιση στην κωμική σειρά Singles 2 ½ ενώ την επόμενη σεζόν είχε έναν από τους πρωταγωνιστικούς ρόλους στην καθημερινή κωμική σειρά Λόλα. Από το 2011 μέχρι το 2015 είχε την επιμέλεια του σεναρίου της καθημερινής σειράς του Mega Channel Κλεμμένα όνειρα στην οποία είχε και πρωταγωνιστικό ρόλο από το 2011 μέχρι και το 2015. Το 2015 δημιούργησε τη δραματική τηλεοπτική σειρά 9 μήνες η οποία προβλήθηκε από το Star Channel και το MEGA Κύπρου τις σεζόν 2015-2017. Τις σεζόν 2017-2018 πρωταγωνίστησε στην σειρά Ο άντρας των ονείρων μου. Τη σεζόν 2021-2022 παίζει στην κωμωδία Σ' αγαπάω μεν... αλλά και την ίδια χρονιά γράφει το σενάριο για την σειρά Η τελευταία ώρα που μεταδίδεται στο Open. Τη σεζόν 2023-2024 σειρά Έρωτας φυγάς στο OPEN / ΑΝΤ1 στο ρόλο της Ουρανίας.
Θεατρικές παραστάσεις

Κατάλογος βασικών πληροφοριών θεατρικών παραστάσεων, στις οποίες η Α. Αδριανού συμμετείχε ως ηθοποιός.

 σεζόν παράσταση ρόλος θίασος θέατρο σκηνοθέτης Ελληνική Θεατρική Περίοδος 1979/1980 Ταβάριτς Κριστιάν Θεατρικές Επιχειρήσεις Λεμπέση Θέατρο Μινώα Άγγελος Αντωνόπουλος Ελληνική Θεατρική Περίοδος 1985/1986 Έκβους Τζιλ Μέισον Θέατρο Έρευνας Δημήτρη Ποταμίτη Θέατρο Έρευνας Δημήτρης Ποταμίτης Ελληνική Θεατρική Περίοδος 1987/1988 Δωδέκατη νύχτα Βιόλα Δημοτικό Περιφερειακό Θέατρο Κρήτης περιοδεία Τηλέμαχος Μουδατσάκις Ελληνική Θεατρική Περίοδος 1988/1989 Ερωτόκριτος Αρετούσα Δημοτικό Περιφερειακό Θέατρο Κρήτης περιοδεία Τηλέμαχος Μουδατσάκις

Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης

 Παραπομπές 

 Εξωτερικοί σύνδεσμοι  


Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου
Κατηγορία:Έλληνες σεναριογράφοι
Κατηγορία:Έλληνες παρουσιαστές
Κατηγορία:Απόφοιτοι της Δραματικής Σχολής του Εθνικού Θεάτρου